
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 103 

6 Μαίου 2011 


ΚΑΝΟΝΙΣΜΟΣ ΥΠ’ ΑΡΙΘΜ. 222/2011 

Περί συστάσεως, διοικήσεως, διαχειρίσεως και λειτουρ¬ 
γίας Εκκλησιαστικού Ιδρύματος υπό την επωνυμίαν: 
«Διεθνής Ακαδημία Θεολογικών και Φιλοσοφικών 
Σπουδών “01 ΑΓΙΟΙ ΚΥΡΙΛΛΟΣ ΚΑΙ ΜΕΘΟΔΙΟΣ” της 
Ιερός Μητροπόλεως Λαγκαδά, Λητής και Ρεντίνης». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις του άρθρου 29 παρ. 2 του Ν. 590/1977 
«Περί Καταστατικού Χάρτου της Εκκλησίας της Ελλά¬ 
δος» (ΦΕΚ Α' 146). 

2. Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον πλήρωμα, και δη την μετεκπαίδευσιν του Ιερού 
Κλήρου και των στελεχών του ευρυτέρου πνευματικού 
και ποιμαντικού της έργου. 

3. Τας υφιστάμενος κοινωνικός και πνευματικός ανά- 
γκας εκπαιδεύσεως και επαγγελματικής καταρτίσεως 
εις τους τομείς των εκκλησιαστικών, θεολογικών, φιλο¬ 
σοφικών και ανθρωπιστικών σπουδών. 

4. Του υπό διαμόρφωσιν, κτιριακού συγκροτήματος 700 τ.μ. 
επί ιδιοκτήτου εκτάσεως 20.000 τ.μ., της Ιεράς Μονής Αγίας 
Τριάδος - Πέντε Βρύσεων του Δήμου Λαγκαδά. 

5. Την υπ’ αριθμ. 2/3.2.2011 Πράξιν του Μητροπολιτικού 
Συμβουλίου της Ιεράς Μητροπόλεως Λαγκαδά, Λητής 
και Ρεντίνης. 

6. Την υπ’ αριθμ. 1/3.2.2011 Πράξιν του Σεβασμιωτάτου 
Μητροπολίτου Λαγκαδά, Λητής και Ρεντίνης Ιωάννου. 

7. Την υπ’ αριθμ. 22/8.2.2011 Γνωμοδότησιν του Ειδικού 
Νομικού Συμβούλου της Εκκλησίας της Ελλάδος. 

8. Την από 15.3.2011 Απόφασιν Αυτής, ψηφίζει: 

Τον υπ’ αριθμ. 222/2011 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 222/2011 

Περί συστάσεως, διοικήσεως, διαχειρίσεως και λει¬ 
τουργίας Εκκλησιαστικού Ιδρύματος υπό την επωνυ¬ 
μίαν: «Διεθνής Ακαδημία Θεολογικών και Φιλοσοφικών 
Σπουδών “ΟΙ ΑΓΙΟΙ ΚΥΡΙΛΛΟΣ ΚΑΙ ΜΕΘΟΔΙΟΣ” της Ιεράς 
Μητροπόλεως Λαγκαδά, Λητής και Ρεντίνης». 


Αρθρον1 

Σύστασις Ιδρύματος 

Συνιστάται εις την Ιεράν Μητρόπολιν Λαγκαδά Λη¬ 
τής και Ρεντίνης πνευματικόν, θρησκευτικόν καθίδρυ- 
μα κοινωφελούς σκοπού υπό την επωνυμίαν: «Διεθνής 
Ακαδημία Θεολογικών και Φιλοσοφικών Σπουδών “Οι 
Άγιοι Κύριλλος και Μεθόδιος”», διεπόμενον υπό των 
διατάξεων του παρόντος Κανονισμού και λειτουργούν 
ως εξηρτημένη υπηρεσία της Ιεράς Μητροπόλεως Λα¬ 
γκαδά Λητής και Ρεντίνης, ιδίας διαχειρίσεως και μη 
κερδοσκοπικού χαρακτήρος, υπό την εποπτείαν και τον 
έλεγχον αυτής. 

Αρθρον 2 

Έδρα της Ακαδημίας 

Έδρα της Ακαδημίας ορίζεται ο Δήμος Λαγκαδά και 
συγκεκριμένα η Ιερά Μονή Αγίας Τριάδος Πέντε Βρύ¬ 
σεων. Η Ακαδημία δύναται, με απόφασιν του Διοικητικού 
Συμβουλίου, να ιδρύη παραρτήματα εις όλην την Ελλάδα, 
τα οποία θα λειτουργούν δυνάμει κανονισμού καταρτι- 
ζομένου υπό του Διοικητικού Συμβουλίου, εν συνεργασία 
με τον εκάστοτε Σεβασμιώτατον Μητροπολίτην, καθώς 
και εν συνεργασία με χώρας του εξωτερικού. 

Αρθρον 3 
Σκοπός 

Σκοπός της λειτουργίας της Διεθνούς Ακαδημίας Θεο- 
λογικών και Φιλοσοφικών Σπουδών “Οι Αγιοι Κύριλλος 
και Μεθόδιος” είναι: 

1. Η παροχή πάσης φύσεως εκπαιδεύσεως και επαγ¬ 
γελματικής καταρτίσεως εις τους τομείς των εκκλησι¬ 
αστικών, θεολογικών, φιλοσοφικών και ανθρωπιστικών 
σπουδών. 

2. Η εκμάθησις της ελληνικής γλώσσης εις σπουδα¬ 
στής ξένων χωρών, οι οποίοι θα γίνονται δεκτοί κατόπιν 
συστάσεως ομοδόξων Πατριαρχείων και Εκκλησιών. 

3. Η διεθνής προβολή της ελληνικής παιδείας εν γένει, 
αλλά και της ελληνικής γλώσσης και της διδασκαλίας 
αυτής. 

4. Η επιμόρφωσις του δυναμικού της Ιεράς Μητροπό¬ 
λεως, ιερέων και διακόνων, καθώς επίσης και κληρικών 
άλλων Μητροπόλεων, εφόσον τούτο τυγχάνει της εγκρί- 
σεως των Σεβασμιωτάτων Μητροπολιτών των επαρχιών 
από όπου προέρχονται. 

5. Η διοργάνωσις καταλλήλων εκδηλώσεων δια την 
προβολήν των στοιχείων της Ορθοδόξου Λειτουργικής 
και Αρχιτεκτονικής Παραδόσεως. 

6. Η ενίσχυσις του έργου της Ορθοδόξου Ιεραποστολής. 

Άρθρον 4 

Μέσα επιτεύξεως του σκοπού 

Η επίτευξις του σκοπού της Ακαδημίας θα επιδιωχθεί 
εν συνεργασία: 

1. Με το Οικουμενικόν Πατριαρχείον Κωνσταντινουπό¬ 
λεως, την Ιερόν Σύνοδον της Εκκλησίας της Ελλάδος, 
καθώς και με άλλα πρεσβυγενή Πατριαρχεία και Αυτο- 
κεφάλους Ορθοδόξους Εκκλησίας. 

2. Με τας Θεολογικάς Σχολάς της Ελλάδος και άλλων 
χωρών του εξωτερικού. 

3. Με τας Ανωτάτας Εκκλησιαστικός Ακαδημίας της 
Ελλάδος, καθώς επίσης και με τας Θεολογικάς Ακαδη¬ 
μίας ομοδόξων χωρών του εξωτερικού. 

4. Με την Θεολογικήν Ακαδημίαν των Αγίων Κυρίλλου 
και Μεθοδίου του Ούζγκοροντ της Ουκρανίας. 

5. Με πρόσωπα, επιστήμονας, εταιρείας, φορείς και 
οργανισμούς δια την προώθησιν και ενίσχυσιν των προ¬ 
γραμμάτων της Ακαδημίας. 

αλλά επιπροσθέτως και: 

6. Με την δημιουργίαν Κέντρου Εκπαιδεύσεως και 
Επαγγελματικής Καταρτίσεως θεολόγων, κληρικών και 
ιδιωτών, με στόχον την ποιοτικήν εξειδίκευσίν των. 

7. Με την παρουσίασιν θέσεων και πληροφοριών μέσω 
της δημιουργίας ενημερωτικών φυλλαδίων, δελτίων 
τύπου, δικτυακών τόπων και άλλων ενεργειών δημο- 
σιότητος, καθώς και την παροχήν υπηρεσιών εις το 
διαδίκτυον. 

8. Με την διαρκή έρευναν και παρακολούθησιν των 
εξελίξεων αι οποίαι σχετίζονται με τας θεολογικάς, 
εκκλησιαστικός, φιλοσοφικός και ανθρωπιστικός επι- 
στήμας. 

9. Με την συγκρότησιν βάσεων δεδομένων περί των 
δραστηριοτήτων της Ακαδημίας κυρίως όσον αφορά 
εις τας νεωτέρας θεωρητικός εξελίξεις εις τας θεολο- 
γικάς, εκκλησιαστικός, φιλοσοφικός και ανθρωπιστικός 
επιστήμας παγκοσμίως. 

Άρθρον 5 

Εκτέλεσις του σκοπού 

Δια την επίτευξιν του ως άνω σκοπού, η Ακαδημία 
ενδεικτικά δύναταί: 

1. Να ιδρύη εταιρείαν μη κερδοσκοπικού χαρακτήρος, 
συμβεβλημένην με άλλας Μητροπόλεις, Ιερός Μονός, 
Θεολογικάς Ακαδημίας, Πανεπιστημιακός Σχολάς του 
εσωτερικού ή του εξωτερικού, η οποία θα διέπεται από 
το άρθρον 741 Ε.Π.Α.Κ. Οι παραπάνω συμβαλλόμενοι, δια 
συμφωνίας, θα δύνανται να ιδρύουν μη κερδοσκοπικού 
χαρακτήρος εταιρείαν με Νομικόν Πρόσωπον το οποίον 
θα διέπεται από το άρθρο 741 Ε.Π.Α.Κ. 

2. Να αναλαμβάνη μόνη της ή εν συνεργασία με άλ¬ 
λους ιδιωτικούς ή δημοσίους φορείς την εκτέλεσιν 
προγραμμάτων της Ευρωπαϊκής Ενώσεως, καθώς και 
κάθε άλλου Διεθνούς Οργανισμού, Διεθνούς ή Εθνικής 
Μη Κυβερνητικής Οργανώσεως, κρατικού ή ιδιωτικού 
φορέως, της Τοπικής Αυτοδιοικήσεως, Ν.Π.Δ.Δ. κ.λπ. 

3. Να συνεργάζεται ή και να συνεταιρίζεται με τους ως 
άνω φορείς ακόμη και με την σύναψιν προγραμματικών 
συμβάσεων. 


4. Να προωθή την οργάνωσιν, προβολήν και συμμετο¬ 
χήν της εις διεθνείς συναντήσεις, ημερίδας και φόρα εν 
συνεργασία και με άλλους παρεμφερείς οργανισμούς. 

5. Να παρέχη συντονιστικός υπηρεσίας όσον αφορά 
εις τον προσδιορισμόν και υποστήριξιν διακρατικών 
επιστημονικών προτάσεων και σχεδίων με άλλους ορ¬ 
γανισμούς. 

6. Να αναλαμβάνη την εκτέλεσιν προγραμμάτων ανα¬ 
πτυξιακής συνεργασίας. 

7. Να δέχεται δωρεάς, χορηγίας, οικονομικός ενισχύ¬ 
σεις ακόμη και διαφημιστικός καταχωρήσεις εις τα 
έντυπά της. 

8. Να συνάπτη δανειακός συμβάσεις με τραπεζικούς 
οργανισμούς της ημεδαπής και της αλλοδαπής. 

9. Να χορηγή υποτροφίας εις ημεδαπούς ή αλλοδα¬ 
πούς επιστήμονας, να διοργανώνη σεμινάρια, εκθέσεις 
και κάθε είδους επιστημονικός ή ενημερωτικός εκδη¬ 
λώσεις. 

10. Να ιδρύη και να συνδέεται με «τράπεζες δεδομένων». 

Άρθρον 6 

Περιουσία 

Δια την πραγματοποίησιν των σκοπών της Ακαδημίας, 
θα επιδιωχθή η συγκρότησις περιουσίας η οποία θα 
προέλθη από: 

1. εισφοράς Ν.Π.Δ.Δ., Ν.Π.Ι.Δ., Ιερών Μητροπόλεων, Ιε¬ 
ρών Μονών, κ.λπ., 

2. δωρεάς από τους φορείς της Τοπικής Αυτοδιοι- 
κήσεως, 

3. εισφοράς νέων μελών, 

4. δωρεάς, κληρονομιάς, κληροδοσίας ή χορηγίας από 
τρίτα πρόσωπα, ημεδαπά ή αλλοδαπά, φορείς και ορ¬ 
γανισμούς του εσωτερικού ή του εξωτερικού και κάθε 
άλλο νόμιμον έσοδον το οποίον γίνεται αποδεκτόν με 
απόφασιν του Δ.Σ., 

5. επιχορηγήσεις, συνεισφοράς κ,λπ. της Ευρωπαϊκής 
Ενώσεως, 

6. ποσά τα οποία εισπράτονται από τρίτους που προ¬ 
σφεύγουν εις τας υπηρεσίας της Ακαδημίας, 

7. δωρεάς, δημοσιεύσεις, έσοδα εκδηλώσεων, εκδό¬ 
σεων κ.τ.λ., 

8. εκμετάλλευσιν περιουσιακών στοιχείων της Ακα¬ 
δημίας, 

9. έσοδα από πώλησιν εκδόσεων μελετητικού ή ερευ¬ 
νητικού έργου, 

10. έσοδα από είσπραξιν διδάκτρων των σπουδα¬ 
στών. 

Αρθρον 7 

Όργανα του Ιδρύματος 

Η Ακαδημία συγκροτείται εκ των κάτωθι οργάνων: 

Α. Το Διοικητικόν Συμβούλιον (Δ.Σ.) 

Β. Το Επιστημονικόν Συμβούλιον (Ε.Σ.) 

Αρθρον 8 

ΔΙΟΙΚΗΤΙΚΟΝ ΣΥΜΒΟΥΛΙΟΝ (Δ.Σ.): 

1. Η Ακαδημία διοικείται υπό τριμελούς (3/μελούς) Δι¬ 
οικητικού Συμβουλίου, το οποίον ορίζεται ως εξής: 

- α) Πρόεδρος ο Σεβασμιώτατος Μητροπολίτης Λα¬ 
γκαδά, Λητής και Ρεντίνης, αναπληρούμενος υπό του 
νομίμου αναπληρωτού του και β) δύο (2) μέλη, κληρικοί 
ή λαϊκοί, έχοντες διδακτορικόν δίπλωμα Θεολογικής ή 
άλλης Πανεπιστημιακής Σχολής. 

2. Το Δ.Σ. συνέρχεται τακτικώς μίαν φοράν καθ’ έκα¬ 
στον μήνα και εκτάκτως, όταν συντρέχη λόγος. 

3. Το Δ.Σ. ευρίσκεται εις απαρτίαν, όταν παρίστανται 
τα 2/3 των μελών του, και αποφασίζει με απλήν πλειο- 
ψηφίαν των παρόντων μελών. Εις περίπτωσιν ισοψηφίας 
υπερισχύει η ψήφος του Προέδρου. 

4. Το Δ.Σ. είναι επίσης αρμόδιον να θεσπίζη, με πλειο- 
ψηφίαν των 2/3 των μελών του εσωτερικόν κανονισμόν 
δια θέματα λειτουργίας του τα οποία δεν προβλέπονται 
από το παρόν καταστατικόν. 

5. Αποφασίζει επί παντός ετέρου θέματος το οποίον 
δεν διαλαμβάνεται εις τον παρόντα Κανονισμόν. 

6. Εγκρίνει και τροποποιεί τον Κανονισμόν λειτουρ¬ 
γίας των υπηρεσιών και των παραρτημάτων του Ιδρύ¬ 
ματος. 

Άρθρον 9 

Αρμοδιότητες του Προέδρου του Δ.Σ.: 

1. Ο Πρόεδρος του Δ.Σ. κατευθύνει και εποπτεύει τας 
εργασίας του ιδρύματος. 

2. Διοικεί αμφότερα τα σώματα (Δ.Σ. και Ε.Σ.), ελέγχη 
και διευθύνη τας εργασίας αυτών, δια την εκτέλεσιν των 
υπό του παρόντος Κανονισμού οριζομένων. 

3. Εκπροσωπεί νομίμως το ίδρυμα εις πάσαν συναλ¬ 
λαγήν μετά παντός Φυσικού ή Νομικού Προσώπου και 
ενώπιον πόσης Αρχής. 

4. Υπογράφει απάσας τας πράξεις τας αφορώσας εις 
το προσωπικόν, καθώς και τας πόσης φύσεως συμβά¬ 
σεις και παν δέον έγγραφον. 

Άρθρον 10 

ΕΠΙΣΤΗΜΟΝΙΚΟΝ ΣΥΜΒΟΥΛΙΟΝ (Ε.Σ.) 

1. Το Επιστημονικόν Συμβούλιον αποτελείται από πέ¬ 
ντε (5) μέλη. Πρόεδρος του Ε.Σ. ορίζεται ο Σεβασμιώτα- 
τος Μητροπολίτης ή άλλος κληρικός της Μητροπόλεως, 
εφόσον είναι κάτοχος διδακτορικού διπλώματος ή ανή¬ 
κει εις το διδακτικόν προσωπικόν Ανωτάτης ή Ανωτέρας 
Σχολής του εσωτερικού ή του εξωτερικού. 

2. Τα υπόλοιπα (4) μέλη του, τα οποία διορίζονται 
από το Δ.Σ. με πλειοψηφίαν των 2/3 των μελών του, 
πρέπει να είναι κάτοχοι διδακτορικού διπλώματος ή 
να διακρίνονται δια την θεολογικήν και φιλοσοφικήν 
των κατάρτισιν. 

3. Έργον του Ε.Σ. θα είναι η παροχή επιστημονικών 
συμβουλών, δια την επίτευξιν των σκοπών της Ακαδη¬ 
μίας. 

Άρθρον 11 

Οικονομική Διαχείρισις 

1. Κατά την αρχήν εκάστου έτους συντάσσεται πρϋ- 
πολογισμός και απολογισμός του Ιδρύματος οι οποίοι 
εγκρίνονται από το Μητροπολιτικόν Συμβούλιον. 

2. Η διαχείρισις των εσόδων και εξόδων γίνεται από 
εντεταλμένον υπάλληλον της Ιερός Μητροπόλεως. 

Αρθρον12 
Δικαίωμα Σπουδών 

Οι σπουδασταί της Ακαδημίας δύνανται να είναι: 

α. Κληρικοί υπηρετούντες εις την Ιερόν Μητρόπολιν 
Λαγκαδά, Λητής και Ρεντίνης ή εις άλλας Μητροπό- 
λεις, με την ευλογίαν των Σεβασμιωτάτων Μητρο¬ 
πολιτών. 

β. Απόφοιτοι Θεολογικών και Φιλοσοφικών Σχολών. 


γ. Απόφοιτοι Θεολογικών Ακαδημιών του εξωτερι¬ 
κού. 

δ. Απόφοιτοι Ανωτάτων Εκκλησιαστικών Ακαδημιών. 

ε. Πτυχιούχοι Ανωτάτων και Ανωτέρων Σχολών του 
εσωτερικού, καθώς και χωρών του εξωτερικού. 

Οι σπουδασταί της Ακαδημίας δύνανται να μετέχουν 
εις εκπαιδευτικά προγράμματα Ακαδημιών του εξωτε¬ 
ρικού, με τας οποίας συνάπτει σχέσεις συνεργασίας η 
Ακαδημία και να λαμβάνουν υπ’ αυτών τίτλους μετα¬ 
πτυχιακών και διδακτορικών σπουδών, συμφώνως προς 
τα εκεί οριζόμενα. 

Αρθρον13 
Διάρκεια Σπουδών 

Σκοπός της Ακαδημίας είναι να παρέχη θεολογικήν 
και φιλοσοφικήν κατάρτισιν, ως διηνεκή προσφοράν 
μέσα από την δεοντολογίαν της «δια βίου μαθήσεως», 
η οποία προβλέπει την ουσιαστικήν και καταλυτικήν 
αύξησιν της συμμετοχής ενηλίκων εις την γενικήν εκπαί- 
δευσιν καθώς και την αύξησιν της συμμετοχής των εις 
την συνεχιζομένην επαγγελματικήν κατάρτισιν. Δια τας 
Μεταπτυχιακάς και Διδακτορικός Σπουδάς ισχύει ο,τι 
ισχύει εις τας Ανωτάτας Σχολάς της Διεθνούς Πανεπι¬ 
στημιακής Κοινότητος, συμφώνως προς το πρόγραμμα 
σπουδών των Ακαδημιών του εξωτερικού, εν συνεργασία 
με τας οποίας θα πραγματοποιούν τας συγκεκριμένος 
σπουδάς. Η διάρκεια φοιτήσεως εις τας μεταπτυχιακάς 
σπουδάς ορίζεται από 2 έως 3 έτη. Ειδικώς δια τους 
σπουδαστάς του εξωτερικού ισχύουν τα κάτωθι: 

α. Τριετής φοίτησις, η οποία προβλέπει την εκμάθησιν 
της ελληνικής γλώσσης και παραλλήλως την ολοκλή- 
ρωσιν των μεταπτυχιακών σπουδών. 

β. Διετής φοίτησις δια την εκμάθησιν μόνον της ελλη¬ 
νικής γλώσσης, εις επίπεδον διδακτικής επάρκειας και 
ικανότητος, εν συνεργασία με το Σχολείον Ελληνικής 
Γλώσσης του Αριστοτελείου Πανεπιστημίου Θεσσαλο¬ 
νίκης (ΑΠΘ). 

γ. Η διάρκεια φοιτήσεως εις τας Διδακτορικός Σπου¬ 
δάς ορίζεται από 3 έως 6 έτη, αναλόγως προς τα ορι¬ 
ζόμενα από την εποπτεύουσαν Ανωτάτην Σχολήν του 
εξωτερικού. 

Άρθρον 14 

Διδακτικόν και Διοικητικόν Προσωπικόν 

Κατά βάσιν η απασχόλησις του προσωπικού, διδα¬ 
κτικού και διοικητικού, εντάσσεται εις το πλαίσιον της 
εθελοντικής προσφοράς των ενδιαφερομένων. Δύναται 
όμως το Διοικητικόν Συμβούλιον, αναλόγως των οικο¬ 
νομικών δυνατοτήτων και των προσφερομένων υπηρε¬ 
σιών, να παρέχη επίδομα συμβολής εις την εύρυθμον 
λειτουργίαν της Ακαδημίας, καθοριζόμενον εκ των ωρών 
διδασκαλίας και του είδους της εκπαιδευτικής εργασίας 
ή των διοικητικών υπηρεσιών που το προσωπικόν αυτό 
θα προσφέρει. 

Αρθρον 15 

Σφραγίς του Ιδρύματος 

Η σφραγίς του Ιδρύματος είναι στρογγύλη, φέρει δε 
εις το κέντρο αυτής τας μορφάς των Αγίων Κυρίλλου 
και Μεθοδίου και πέριξ αυτής αναγράφεται, με ελληνι¬ 
κούς και λατινικούς χαρακτήρας, η επωνυμία «Διεθνής 
Ακαδημία Θεολογικών και Φιλοσοφικών Σπουδών “Οι 
Αγιοι Κύριλλος και Μεθόδιος”». 



2226 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αρθρον 16 

Τροποπο ίησις Κανονισμού - 
Κατάργησις του Ιδρύματος 

1. Η Ακαδημία διαλύεται ή καταργείται με απόφασιν 
της Δ.Ι.Σ. επί της σχετικής προτάσεως - αποφάσεως του 
οικείου Μητροπολίτου, όταν δεν εκπληρώνει τους σκο¬ 
πούς αυτής και καθίσταται ανέφικτος η λειτουργία της. 
Εις κάθε περίπτωσιν διαλύσεως ή καταργήσεώς της, η 
χρήσις, κάρπωσις και κυριότητα της πόσης φύσεως περι¬ 
ουσιακών της στοιχείων, τα οποία είχον παραχωρηθεί ή 
δωρηθεί εις την Ακαδημίαν ή είχον αγορασθεί από αυτής 
ανήκουν εις την Ιερόν Μητρόπολιν Λαγκαδά, Λητής και 
Ρεντίνης και εις την Ιερόν Μονήν Πέντε Βρύσεων. 

2. Ο παρών Κανονισμός τροποποιείται υπό της Ιερός 
Συνόδου, προτάσει του οικείου Μητροπολίτου, κατόπιν 
αιτιολογημένης αποφάσεως - αιτήσεως του Δ.Σ. της 
Ακαδημίας. 

Αρθρον 17 

Ισχύς του παρόντος Κανονισμού 

Ο παρόν Κανονισμός ισχύει από της δημοσιεύσεώς 
του εις την Εφημερίδα της Κυβερνήσεως. 


Ο Κανονισμός ούτος δημοσιεύεται και εις το επίσημον 
Δελτίον της Εκκλησίας της Ελλάδος «ΕΚΚΛΗΣΙΑ». 

Αρθρον18 
Κάλυψις δαπάνης 

Η σύστασις Ιδρύματος δια του παρόντος Κανονισμού, 
λειτουργούντος εις ακίνητον Ιερός Μονής της Ιερός 
Μητροπόλεως και τη συνδρομή εθελοντών συνεργατών, 
ουδεμίαν δαπάνην προκαλεί εις βάρος του Προϋπολο¬ 
γισμού της Ιεράς Μητροπόλεως Λαγκαδά, Λητής και 
Ρεντίνης, η δε δαπάνη μισθοδοσίας του μελλοντικού 
προσωπικού θα προέλθη και θα προσδιορισθή υπο των 
κανονιστικών πράξεων της διαδικασίας προσλήψεως 
του αναγκαίου προσωπικού. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήναι, 15 Μαρτίου 2011 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

